La disvastiĝado de la Salamandroj kompreneble ne ĉie progresis glate; ie la konservativaj rondoj akre protestis kontraŭ ĉi tiu enkondukado de novaj laborfortoj, vidante 6) en tio nelojalan konkurencon de hom-laboro . Aliaj eldiradis la pritimojn, ke la Salamandroj, nutrantaj sin per la malgrandaj mar- animaloj, endanĝerigos la fiŝĉasadon, kelkiuj ree asertis, ke ili per siaj submaraj loĝo -truoj kaj koridoroj subfosos la marbordojn kaj insulojn. Se ni diru la veron, do ekzistis sufiĉe da homoj, kiuj rekte avertis kontraŭ la enkondukado de la Salamandroj; sed tio ja okazadas depratempe, ke ĉiu novaĵo kaj ĉiu progreso renkontas reziston kaj malfidemon; same statis la afero pri la fabrikmaŝinoj, kaj ĝi ripetiĝis ankaŭ ĉe la 7) Salamandroj. Sur aliaj lokoj estiĝis miskomprenoj de alia speco , sed dank' al la abunda helpo de la mondpreso, kiu sciis ĝuste taksi ne nur la grandegajn eblecojn de la Salamandro - merkato, sed ankaŭ la respektivan profiportan kaj grandskalan komerc -reklamon, la instalado de la Salamandroj estis en multaj ŝtatoj bonvenigata plej ofte kun viva intereso, ja eĉ kun 8) entuziasmo . La merkato estis plejparte en la manoj de la Salamandra Sindikato, kiu ĝin entreprenadis per siaj propraj, por tiu celo speciale konstruitaj basenŝipoj; la centro de la merkato kaj ia borso je la Salamandroj estis la Salamander-Biulding en Singapore.

Komparu la ampleksan kaj objektivan priskribon sub la signaturo e.w. 5. okt.:

### S-Trade

"Singapore la 4-an de Oktobro. Leading 63. Heavy 317. Team 648. Odd Jobs 26 35. Trash 0 08. Spawn 80-132."

Ĉi tian anoncon povas la gazetleganto trovi ĉiutage en la Ekonomia rubriko de sia ĵurnalo inter la telegramoj pri la prezo de la kotono, stano aŭ tritiko. Tamen ĉu vi jam scias, kion signifas ĉi tiuj misterplenaj ciferoj kaj vortoj? Nu jes, la Salamandro - merkaton aŭ S - Trade; sed kiel tiu ĉi merkato vere aspektas, pri tio havas la plejmulto de la legantaro malpli klaran imagon. Ili eble imagas grandan foirplacon, svarmantan de miloj kaj miloj da Salamandroj, kie promenas la aĉetantoj en tropikaj kaskoj kaj turbanoj, observas la prezentatan varon kaj fine montras per fingro bone evoluintan, sanan, junan Salamandron dirante: "Vendu al mi ĉi tiun pecon; kiom ĝi kostas?" En la efektiveco la Salamandro-merkato aspektas nepre alie. En la marmora palaco de S- Trade en Singapore oni ne vidas eĉ unu Salamandron, sed nur viglajn kaj elegantajn oficistojn en blankaj vestoj, akceptantaj telefon-mandatojn. "Jes, sinjoro. Leading kostas 63. Kiom? Ĉu cent pecojn? Jes, sinjoro. Dudek Heavy kaj cent okdek Team. Okey, mi komprenas. La ŝipo forveturos post kvin semajnoj. Right? Thank you, sir." La tuta palaco S - Trade zumas de telefonparoloj; oni havas pli impreson de ofico aŭ banko ol de foiro; kaj tamen tiu ĉi blanka, nobla konstruaĵo kun jona portiko en la fasado estas pli mondkonata foirejo ol la bazaro de Bagdad sub Harun Alraŝid. Tamen ni revenu al la citita merkat- anonco kaj ĝia foir - lingvaĵo. , tio simple Leading estas la speciale elektitaj, inteligentaj, plej ofte trijar- aĝaj Salamandroj, zorge dresitaj por esti inspektantoj kaj ĉefoj en la Salamandraj laborgrupoj. Oni ilin vendas unuope, ne distingante la korpopezon; estas taksata sole ilia inteligenteco. La Singapore-Leading, parolantaj bonan anglan lingvon, estas opiniataj la unuaklasaj kaj la plej fidindaj; sporade oni ofertas ankaŭ aliajn markojn de ĉef -salamandroj, kiaj estas ekzemple la Capitanos, Inĝenieroj, Malaian Chiefs, Foremanders kaj aliaj, sed la Leading estas taksataj plej alte. Ĉi - tempe moviĝas ilia prezo ĉirkaŭ sesdek dolaroj por peco. estas pezaj, altegaj, kutime dujar- aĝaj Salamandroj, kies pezo moviĝas inter Heavy cent ĝis cent dudek funtoj. Oni ilin vendas nur po sesopaj taĉmentoj (t. n. bodies). Ili estas